Kisha e Shën Françeskut, Shkodër

Kisha Shën Françeskut është një kishë e arqipeshkvisë Shkodër-Pult që ndodhet në lagjen Gjuhadol të qytetit të Shkodrës. Për arsye të pranëvendosjes me Kuvendin e Urdhrit Françeskan, njihen edhe thjesht si Kisha e Kuvendi i Fretënve.

 Historia 
Kuvendi i Gjuhadolit u themelua më 1861 prej ipeshkvit të Shkodrës, Luigj Çiurçisë, françeskan. Godina e tanishme nisi ndërtimin më 1875 nga P. Tomë Markoci, ndërsa kisha nisi punimet më 1878 prej P. Gjan Pjer Ferrarit. Prej pengesave nga autoritet osmane u vonua përfundimi i kishës deri kur më 4 shkurt 1902 u nxorr fermani prej Sulltan Abdyl Hamidit II.

U caktuan fretërit Françesk Melkiori dhe Lorenc Mitroviqi për të mbledhur lëmoshën për të ndihmuar ndërtimin. Si kisha ashtu dhe kuvendi u projektuan nga Fr. Anselmi (v. 25 mars 1891), por kur u kap sërish puna më 1902, projekti u prek nga inxhinieri frëng Agustin Briott. Kështu punimet si të kishës ashtu edhe të kuvendit u përfunduan më 1905.

Në janar 1947 Sigurimi (Policia Sekrete Shqiptare) ruajti një kuti armësh dhe municionesh në kishë. Kur u zbuluan nga priftërinjtë françeskan, në zemërim u arrestuan disa priftërinj të kishave.  Kulla e kishës dhe krahu i pasëm iu nënshtruan restaurimit në 2007.

 Referime 

Kategoria:Kisha në Shkodër